Publication: Magyar Közlöny
Issue: MK-2002-144 (Year: 2002, Number: 144)
Era: 1990-2004
Section: a 22/2002. (XI. 22.) GKM rendelethez
Paragraph Index: 329

19. Vizsgálatok 19.1. A vizsgálatok elvégzése során a használati etalonokat és azok alkalmazását úgy kell megállapítani, hogy a kalibrálási módszer mérési bizonytalansága lehetõleg ne haladja meg a vizsgált mérõrendszerre vonatkozó legnagyobb megengedett hiba 1/5-ét. 19.2. A mérõ vizsgálata Elõször meg kell határozni a hibagörbét a térfogatáram függvényében, kellõ számú mérési pontot használva a legkisebb és a legnagyobb térfogatáram között. Különösen ellenõrizni kell a mérõ hibasávjának szélességét a mérési tartományban, kisebb jelentõségû a hibagörbe helyzete a nulla vonalhoz képest. Szükség lehet vizsgálatok végzésére a térfogatáram tartományokon túl is. A vizsgálatokat a mûködési határértékeken is célszerû elvégezni, vagyis a legnagyobb és a legkisebb hõmérsékletre, az elõírt viszkozitásra és a legkisebb kiadható mennyiségre. A legkisebb kiadható mennyiség vizsgálatainak esetét kivéve, a vizsgálati adagot úgy kell kiválasztani, hogy az elég nagy legyen annak biztosításához, hogy az értékmutató szerkezet felbontása soha ne legyen kisebb, mint a legnagyobb megengedett hiba 1/3-a. Amikor a típusjóváhagyást már megadták a mérõeszközre és a segédberendezésekre, igazolni kell, hogy a mérõ és a mérõrendszer jellemzõi összhangban vannak-e. Ha igen, akkor a mérõt nem kell további vizsgálatoknak alávetni, de meg kell határozni a mérõrendszer legkisebb kiadható mennyiségét. Ha a mérõeszköz jellemzõi nem összeegyeztethetõk a mérõrendszerével, vagy ha nem adták volna meg a típusjóváhagyást a mérõeszközre és a segédberendezésekre, akkor a teljes mérõrendszert kell ennek a rendeletnek megfelelõen megvizsgálni. 2002/144. szám 19.3. Levegõ, illetve gáz eltávolításának vizsgálatai A vizsgálatoknak ki kell mutatniuk, hogy a levegõ- vagy gázkiküszöbölõ eleget tesz a 2.2.1.4., a 2.2.1.5. és a 2.2.2.4. pontok követelményeinek. Ahol gázelszívókat és különleges gázelszívókat szereltek fel, a folyamatos kiküszöbölést, az elfolyási oldalon elhelyezett megfelelõ térfogatmérõ mérési eredményeivel történõ összehasonlítással, levegõ vagy gáz hozzáadásával és a nélkül kell ellenõrizni. Amennyiben különleges gázelszívókat szerelnek fel, vizsgálni kell a tartály teljes kiürítését is. Ha lehet, a vizsgálatokat a legkedvezõtlenebb folyadékkal kell elvégezni. Amennyiben modellen vagy a tényleges berendezés lekicsinyített modelljén történik a vizsgálat, akkor figyelembe kell venni a hasonlósági törvényeket a viszkozitásra (Reynolds), a gravitációra (Froude) és felületi feszültségre (Weber) vonatkozóan. Általános szabályként a modelleken csak indokolt esetben végezhetõ vizsgálat. 19.4. Különleges mérõrendszerek vizsgálata 19.4.1. Folyékony üzemanyag mérõrendszerek A vizsgálat összetevõi:

Source: https://magyarkozlony.hu/hivatalos-lapok/4d802452610a683a027fb957d1a57ae4e1f111aa/dokumentumok/18f8a50d70e4a191f8c2dc2ce163ba821cc1ea1a/letoltes